Държавен вестник, бр. 92, 2018 г., стр. 41

БРОЙ  92	
Д Ъ Р Ж А В Е Н  В Е С Т Н И К 	
СТР.  41  
сили се провеждат по утвърдени от минис-
търа на отбраната теми, по предложение на 
Академичния съвет, внесено от началника на 
ВВМУ „Н. Й. Вапцаров“.
Чл. 150. Придобиването на научна степен 
в училището се урежда с приет от Акаде-
мичния съвет правилник за развитието на 
академичния състав.
Г л а в а  ш е с т а
СИС Т ЕМ А ЗА У ПРА ВЛЕНИЕ Н А 
КАЧЕСТВОТО
Чл. 151. (1) Системата за оценяване и под-
държане на качеството на обучение и на ака-
демичния състав във ВВМУ „Н. Й. Вапцаров“, 
наречена за краткост Система за управление 
на качеството (СУК), е предназначена да 
контролира, поддържа и управлява качеството 
на образованието и на академичния състав.
(2) Системата за управление на качеството 
във ВВМУ „Н. Й. Вапцаров“ е разработена, 
документирана и внедрена в съответствие с 
изискванията на действащия международен 
стандарт ISO 9001.
Чл. 152. (1) Основен организационен доку-
мент на СУК във ВВМУ „Н. Й. Вапцаров“ е 
Наръчникът по качеството, който се приема 
от Академичния съвет. 
(2) В Наръчника по качеството се дефи-
нират:
1. политиката и целите по качеството;
2. контекстът на училището, включващ 
определяне на потребностите и очакванията 
на заинтересованите страни, вътрешните и 
външните обстоятелства, влияещи на способ-
ността му за постигане на заложените цели, 
както и процесите, които протичат в СУК;
3. рисковете и възможностите пред ВВМУ 
„Н. Й. Вапцаров“ и действията за тяхното 
овладяване с цел повишаване качеството на 
обучение;
4. ангажираността на ръководството и от-
говорниците за изпълнението на дейностите 
в СУК;
5. документираната информация, включва-
ща всички процедури, съпътстващи дейността 
на училището (правилници, вътрешни прави-
ла, методики, формуляри и др.), които трябва 
да се прилагат или изпълняват за достигане и 
поддържане на високо качество на учебната 
дейност;
6. оценяването на резултатността чрез сис-
темата за наблюдение, анализ и подобрения 
в работата;
7. измеримите критерии за оценяване на 
учебната дейност;
8. системата за проучване мнението на 
обучаемите, на потребителите на кадри, както 
и на всички останали заинтересовани страни;
9. организацията и провеждането на въ-
трешните одити и прегледа от ръководството.
Чл. 153. Основни принципи за изгражда-
нето на СУК са: 
1. интегриране на СУК в цялостната дей-
ност на училището; 
2. определяне на политика и цели, изцяло 
съвместими със стратегия, мисия и контекст 
на ВВМУ „Н. Й. Вапцаров“;
3. оповестяване на политиката, целите и 
организацията на СУК;
4. приобщаване, мотивиране и насочване на 
академичния състав и останалите служители 
да допринасят за постигане на поставените 
цели;
5. насърчаване използването на процесния 
подход и мисленето, основано на риска;
6. обучение и сертифициране на лицата 
от СУК;
7. непрекъснато проучване на трудовия 
пазар, интересите и мнението на обучаемите, 
очакванията и изискванията на заинтересо-
ваните страни;
8. използване на система за външен контрол 
за определяне на съответствието на системата 
на изискванията на стандарта.
Чл. 154. (1) Системата за управление на 
качеството се основава на анализирането 
на данните за планирането, провеждането 
и ефикасността на учебния процес и всички 
съпътстващи дейности.
(2) Функционирането на Системата за 
управление на качеството предвижда непре-
къснато управление и взаимна връзка между 
процесите: 
1. планиране на обучението и отговорност 
на ръководството; 
2. управление на учебния процес и ресур-
сите;
3. провеждане на обучението;
4. наблюдения, анализ и подобрения.
Чл. 155. (1) Отговорни лица от Системата 
за управление на качеството са: 
1. упълномощен представител на ръко-
водството; 
2. вътрешни одитори; 
3. отговорници по качеството в катедрите.
(2) Отговорните лица от СУК се назнача-
ват със заповед на началника на ВВМУ „Н. 
Й. Вапцаров“.
(3) Отговорностите по СУК на лицата по 
ал. 1 са описани в Наръчника по качеството.
Чл. 156. (1) Отговорните лица по качество-
то наблюдават учебно-възпитателния процес, 
извършват одиторска дейност, анализират и 
обобщават резултатите от проведените анкети, 
проучвания на мнения и отзиви, като акцен-
тират вниманието си върху внедряването на 
политиката и целите на качеството, оценявай-
ки качеството на крайния продукт – випуск- 
ниците на училището. Знанията и уменията, 
придобити от випускниците, се оценяват на 
база въведените критерии за успех от семе-
стриални и държавни изпити, реализацията